તમે સફળ થઈ રહ્યા છો એની કોઈ નિશાની ખરી? હા, તમે જેનું કશુંય બગાડ્યું ન હોય, તમે જેને ઓળખતા પણ ન હો અને તમે જેને ક્યારેક દૂરથી પણ ભાળ્યો ન હોય એવો કોઈ માણસ ખાઈખપૂસીને તમારી પાછળ પડી જાય તો અચૂક માનવું કે તમે સફળ થઈ રહ્યા છો. તમારા જીવનમાં આવો કોઈ ગાંગડુ તમને નડવા માટે સતત મથી રહ્યો છે? નસીબદાર છો બરખુરદાર! કોઈ પણ જાતનું મહેનતાણું લીધા વિના તમારી આવી ફુલટાઇમ ચાકરી બીજું કોણ કરે? એ ગાંગડુ ઈર્ષ્યાળુ છે કે દયાળુ? વિચારવું રહ્યું.